Тое, што творыць з нашай зямлёй і з нашым народам гэты рэжым, можа тварыць толькі чужая, акупанцкая ўлада. Яна заснавана на нянавісьці да ўсяго беларускага, яна — з 1937-га года. Таму памяць пра нашых продкаў павінна натхняць нас на абарону нашых нацыянальных духоўных каштоўнасьцяў. “Каб ня ўмерлі”. — як казаў Францішак Багушэвіч. І мы не памрэм, мы будзем перамагаць, таму што на нашым баку Боская праўда, з намі нашыя сьвятыя продкі. Мы ўсьведамляем адказнасьць сёньняшніх пакаленьняў за цяпершчыну і будучыню Беларусі. Нас ня ўдасца скарыць брутальным і падступным спосабам. Пад Бел-Чырвона-Белым Сьцягам, пад якім змагаліся і гінулі нашыя продкі, будзе змагацца, перамагаць і вечна жыць вольная Беларусь!